el el el el el id el el el el el el el el el el pt el el el el el el el el el el el el el el el el el el el el el en el el en el el en el el en el el el
Ο αφελής, πίστευα πως ο ηλεκτρισμός είναι απαραίτητος στις μέρες μας. Όσο και το νερό! Μα δεν είναι  κοινωνικό αγαθό, όπως μου διαμήνυσε βουλευτής του κυβερνώντος κόμματος, την μέρα που προσερχόμουν ως έντιμος φορολογούμενος πολίτης για να πληρώσω τον λογαριασμό του ρεύματος, που για άλλη μία φορά ήταν προσαυξημένος λόγω της έκτακτης εισφοράς. Διπλό το πλήγμα: στην τσέπη μου και στην λογική μου. Έτσι επιστρέφω στις παλιές, καλές μέρες.
Στα μισά της σκάλας που οδηγεί από το καθιστικό στον πάνω όροφο με το χαγιάτι και τα υπνοδωμάτια, είναι καρφωμένο στον τοίχο ένα γύψινο γυναικείο κεφάλι, ο λυχνοστάτης. Το πάνω μέρος είναι πλατύ και αρκετά φαρδύ. Εκεί πάνω έβαζε η γιαγιά τη λάμπα πετρελαίου. Την καλή, που άναβε αραιά και που. Είχε κι άλλη μια, που το λαμπόγυαλο μαύριζε συνέχεια από την καθημερινή χρήση. Αυτή την έβαζε στο κουζινάκι, πάνω από το γείσο του τζακιού .
Με έναν πρόχειρο υπολογισμό, θα χρειαστώ 2 Ευρώ για το φυτίλι, 3 Ευρώ για φωτιστικό πετρέλαιο, άλλα 10 Ευρώ για λαμπόγυαλο,  πέντε ευρώ για λαγήνι και το πολύ ένα εικοσάρικο για  φανάρι (που θα το χρυσοπληρώσω επειδή είναι … ρετρό). Με άλλα λόγια, το πολύ με 40 Ευρώ –δαπάνη άπαξ-  θα έχω φως, θέρμανση, φύλαξη τροφίμων και δροσερό νερό .  Και το κυριότερο, δεν θα έχω πλέον ανάγκη την ηλεκτροδότηση, που δεν είναι – σύμφωνα με τον κυβερνητικό βουλευτή – αναγκαίο αγαθό. Ούτε θα είμαι υπόχρεος για το χαράτσι.
Με αυτόν τον απλό τρόπο, βελτιώνω τα οικονομικά της οικογένειας και ανοίγω νέους δρόμους επιστρέφοντας με νοσταλγία στο παρελθόν. Ή μήπως στο μέλλον;
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Κλικ για κοινοποίηση στο Pocket(Ανοίγει σε νέο παράθυρο)
Tags: featured, το λαμπογυαλο
Ο «χαμένος»  (αλλά όχι αλησμόνητος)  Ταξιάρχης του Μοσχονησιού
Καλουντζόγλου Χρίστος Όλες οι δημοσιεύσεις
Δημοσιογράφος. Γεννήθηκα στη Μυτιλήνη, κατοικώ στην Αθήνα. Εργάζομαι στο Αθηναϊκό Πρακτορείο Ειδήσεων.